Rannsókn á dauðsfalli sem varð í sjónum fyrir utan Reykjanesvirkjun er á lokametrunum. Lögregla varar við því að fólk fari í sjóinn á svæðinu. Það sé stórhættulegt.
Rannsókn á dauðsfallinu fyrir utan affall á Reykjanesvirkjun er á lokametrunum. Maðurinn sem lést virðist hafa fallið í grjóti á svæðinu og fengið höfuðhögg og borist til hafs. Lögregla varar við svæðinu og segir merkingar vera til staðar.
Að sögn lögreglu er illmögulegt að loka svæðinu við affall Reykjanesvirkjunar alveg af eða að koma í veg fyrir að fólk leggist til sunds við affallið þótt skýrar merkingar séu til staðar.
Svæðið sé stórhættulegt bæði vegna hafstrauma og hitastigs vatns sem komi frá affallinu.
Hitastig sveiflist allt frá sjóðandi heitu vatni í ylvolgt Karlmaður á fertugsaldri af erlendu bergi brotinn en búsettur hér á landi lést þegar hann rak frá landi við sjósund í heitu affallsvatninu á sunnudag. Hann var hífður um borð í þyrlu Landhelgisgæslunnar milli Reykjanesvita og Sandvíkur. Endurlífgun bar ekki árangur. Maðurinn var ásamt þremur öðrum á ferð þegar slysið varð.
Bjarney Annnelsdóttir yfirlögregluþjónn hjá lögreglunni á suðurnesjum. Segir vettvang verða skoðaðan betur en merkingar séu til staðar á svæðinu um að aðgangur sé bannaður
Þarna eru einhverjir sem ætla sér að fara til sunds